Om Sandwich Baai te bereik, word aanbeveel dat jy liefs nie self moet daarheen ry nie, maar eerder om gebruik te maak van een van die toer-operateurs wat die roete ken. Ons word verwys na Turnstone Tours (064-403-123) en reel vir 'n toer op Woensdag 14 Oktober.
Die probleem is dat daar 'n klein venster van geleentheid is om tussen die hoë duine en die see deur te kom. As die gety inkom, is jy gestrand binne die baai gebied.
Ons word by ons tyddeel eenheid opgelaai. Ons is drie gaste saam met die gids, Achem ( kort vir Joachem) in die Landrover. Eers stop ons by die Walvisbaai lagoon waar ons geleentheid kry om na die Flaminke en Pelikane te kyk. Dan gaan ons na die soutwerke. Ons ry tot bo-op die hoë duin, en kon van bo af die soutwerke mooi sien.
Dan ry ons oor die duine totdat ons later kon afdaal na die strand. Die sand is lekker hard en ons vorder goed. Ons bereik later die hoë duine wat afkom tot by die see. Met laagwater kan jy daar deur ry, maar wanneer die gety draai moet jy weer daar uit. Hierdie smal strook is sowat 5 kilometer lank. Heelwat voertuie is al daar afgeskryf as besoekers nie hul tydsberekening reg het nie.
Ons stop by die parkeerplek by die baai, en klim 'n end teen die duin op om van hoër op 'n beter uitsig oor die baai te kry. Achiem vertel vir ons dat hy destyds vir natuurbewaring gewerk het, en in die 1980's 'n houthuis hier langs die see gebou het. (Sien foto). Vandag steek net die nok van die dak nog bokant se sand uit. Daar waar die smal strook nou is, was vroeer 'n vleiland met vars water. Sien die foto hieronder.
Ons ry terug deur die smal strook, en ry tot bo op die duine. Dan gaan ons 'n paar maal teen die steil hellings af en anderkant uit. Sommige sekerlik 50 meter en hoër. Ons vind 'n mooi plekkie wat beskut is teen die wind, en pak die tafel en stoele uit. Hulle sit lekker kos en poeding voor, en ons eet tog te lekker. Intussen vertel Achiem vir ons interessante feite en stories oor Sandwich Baai.
Ons terugtog is oor die duine, aangesien die see nou te hoog opgestoot het. Sommige duine is HOOG, en anderkant af is nogal skrikwekkend. Van die duine daar was meer as 50 meter af teen 'n helling wat ons laat voel die Landrover gaan vooroor slaan. Achiem is egter 'n bekwame bestuurder en ons kom daar deur en oor. Selfs 'n bekwame bestuurder val vas, en ons kom na 'n rukkie met wiele verder afgeblaas, daar uit.